Z A P I S N I K

46. sjednice Vijeća Mjesnog odbora Markuševec,
održane 6. ožujaka 2025.,
u prostorijama DD Markuševec, Zagreb, Trg sv. Šimuna 5
s početkom u 19:00 sati

NAZOČNI ČLANOVI VIJEĆA:
Josip Kobasić, Nenad Cebić, Lobel Machala, Brankica Habijanec, Antonio Grivić.

NENAZOČNI ČLANOVI VIJEĆA:
Marko Đukić, Jurica Mihovec.

Predsjedava: Josip Kobasić, predsjednik Vijeća
Zapisnik vodi: Brankica Habijanec

Predsjednik usvaja Zapisnik 45. sjednice Vijeća održane 20. veljače 2025. na temelju jednoglasnog slaganja svih prisutnih vijećnika, te otvara 46. sjednicu Vijeća Mjesnog odbora Markuševec.


D N E V N I   R E D

1.	Tekuća problematika 
2.	Pitanja, prijedlozi i obavijesti


Ad.1. Tekuća problematika
1. J. Kobasić izvješćuje o statusu prijedloga uvođenja mini bus linije kroz ulice Deščevec, Jordanići, Hadžići. Usklađuje se odluka o mjestu okretanja mini busa na sjevernom kraju rute.

2. Vijećnici raspravljaju o prijedlozima vezano za korištenje sredstava iz Plana potreba (4 000 €).
Prijedlog je da se sredstva doniraju lokalnim promicateljima sporta i kulture. Tako je predloženo doniranje sredstava nogometnom klubu Prigorje (u omjeru: 70%) i HKUD-u Prigorec (u omjeru: 30%).
Vijećnici donose jednoglasno zaključak da se slažu sa prijedlogom uz napomenu da se sredstva troše namjenski za opremanje, uređenje i unapređenje kulturne baštine (HKUD Prigorec) i sporta (NK Prigorje).

3. Stanje horizontalne signalizacije (“zebra”) na području Markuševca je nezadovoljavajuće. Potrebno je ponovno farbanje. U cilju bolje sigurnosti u prometu, posebno je bitno da zebre oko javnih ustanova na području Markuševca budu što vidljivije. 
Vijećnici jednoglasno donose Zaključak – Zahtjev za održavanjem horizontalne signalizacije na području Markuševca. Zaključak se upućuje Vijeću Gradske četvrti Podsljeme, nadležnom Gradskom uredu i podružnici Zagrebačke ceste d.o.o.

4. Na cestama i ulicama na području Markuševca, uslijed obilnih kiša, opterećenja višetonskih prijevoznih vozila, a u kombinaciji sa već oštećenim/krpanim asfaltom, postoje rupe u asfaltu.
Vijećnici jednoglasno donose Zaključak – Zahtjev  za sanacijom cesta i ulica na području Markuševca.
Zaključak se upućuje Vijeću Gradske četvrti, nadležnom Gradskom uredu i podružnici Zagrebačke ceste d.o.o..

5. U ulici Budanjščak uskoro počinju radovi obnove i uređenja infrastrukture nadamo se.
Vijećnici razmatraju o odgovornosti obavještavanja stanovništva u ulici Budanjščak o radovima koji slijede te se moli da se Vijeće Mjesnog odbora Markuševec obavijesti o tome 10-tak dana prije početka radova te isto tako da se obavijesti i stanovništvo ulice Budanjščak 10-tak dana prije početka radova.

6. Na spajanju ulice Deščevec i ulice Vida Ročića nepregledno je spajanje vozila na glavnu, vrlo prometnu ulicu. Spajanje ulica nalazi se na kosini te iza zavoja što dodatno ugrožava sigurnost prometovanja. Postoji jedno prometno ogledalo na tom mjestu ali postavljanjem još jednog prometnog ogledala povećava se prometna sigurnost SVIH dionika prometa.
Vijećnici jednoglasno donose Zaključak – Zahtjev  za postavljanjem još jednog (2.) prometnog ogledala na spajanju ulice Deščevec i ulice Vida Ročića. 
Zaključak se upućuje Vijeću Gradske četvrti, nadležnom Gradskom uredu
i podružnici Zagrebačke ceste d.o.o..

7. Na spajanju ulice Sinbuki i ulice Vida Ročića nepregledno je spajanje vozila na glavnu, prometnu ulicu. Ponavljamo zahtjev za postavljanjem prometnog ogledala kojeg smo pokrenuli radi povećavanja prometne sigurnosti. Realizacija zahtjeva visi u zraku dugi vremenski period.
Vijećnici jednoglasno donose Zaključak – Zahtjev  za postavljanjem prometnog ogledala na spajanju ulice Sinbuki i ulice Vida Ročića. 
Zaključak se upućuje Vijeću Gradske četvrti, nadležnom Gradskom uredu
i podružnici Zagrebačke ceste d.o.o..

8. Građani dojavljuju da poklopci na kantama za komunalni otpad i poklopci na kontejnerima od1100 l su oštećeni ili nedostaju. Pretpostavka je da prilikom istovara sadržaja iz kanti i iz kontejnera u kamion nastane šteta. Broj dojava od strane građana nije zabrinjavajući, ali je dovoljno relevantan da Vijeće jednoglasno donosi Zaključak – Zahtjev za kontrolom i evidentiranjem kanti i kontejnera koje je potrebno zamijeniti ili dodati poklopac.
Zaključak se upućuje Vijeću Gradske četvrti Podsljeme, nadležnom Gradskom uredu i podružnici Čistoća.


Ad.2. Pitanja, prijedlozi i obavijesti
J. Kobasić izvješćuje o namjeri kazališta Komedija da gostuje u Markuševcu, u Hrvatskom domu Markuševec. 
Vijećnici jednoglasno prihvaćaju prijedlog te molimo povratni odgovor nadležnog Gradskog ureda za kulturu. Trošak predstave bi bio od 1 000 € do 2 500 €.


Dovršeno u 19:35 sati.




KLASA: 024-08/25-003/546
URBROJ: 251-13-11-2/003-25-2
U Zagrebu, 6. ožujka 2025.


Zapisnik obradila: Mirela Gašpert Bertić


Zapisničar: Brankica Habijanec, v.r.


                                                                                                        Predsjednik
Vijeća Mjesnog odbora Markuševec
                                                                                                          Josip Kobasić, v.r.



